72માં સ્વાતંત્ર્યપર્વની સુરેન્દ્રનગરમાં આન, બાન અને શાન સાથે થઈ રહેલી રાજયકક્ષાની ઉજવણીમાં સહભાગી થવા આજે સુરેન્દ્રનગર આવી પહોંચેલા સીએમ રુપાણીએ વઢવાણ ખાતે જિલ્લા તંત્ર દ્વારા આયોજિત વિશાળ યુવા સંમેલનમાં ઉપસ્થિત રહ્યા હતા અને આ યુવા સંમેલનનો મંગલદીપ પ્રગટાવીને શુભારંભ કરાવ્યો હતો. વીર શહીદોએ શહાદત વહોરીને આપણને મહામૂલી આઝાદી અપાવી છે, તેમ જણાવી મુખ્યપ્રધાને દેશને સ્વરાજ્ય મળ્યું છે, તેને સુરાજ્ય બનાવવા રાજ્ય સરકારે વિકાસની રાજનીતિ દ્વારા આગવા પ્રકારનું કાર્ય હાથ ધર્યું છે તેમ પણ ઉમેર્યું હતું.